kardosdrur/scandi-wiki huggingface dataset:
Engelbreth Boye

Engelbreth Boye (22. januar 1754 i København - 3. januar 1839 i Trondhjem) var en danskfødt norsk rektor, far til præsten og digteren Casper Johannes Boye.

Han blev, privat dimitteret, student 1772, tog examen philosophicum 1773 og 1781 magistergraden for en afhandling om grunden til de græske og romerske historieskriveres vildfarelser i den jødiske historie. I 1782 kom han som kollega til Kristiania Skole, hvorfra han 1787 blev forflyttet til Kongsberg som rektor ved den (29. september 1786) genoprettede latinskole. Denne bestod til 12. december 1806, da den gik over til middelskole, efter at rektoren var forflyttet i samme stilling til Trondhjem, hvor det blev hans opgave at gennemføre den nye skoleordning. Under den gamle havde Boye på Kongsberg fået et stort ry, bragt sin skole i megen anseelse og dimitteret mange disciple, der som mænd kom til at indtage en fremragende stilling. Han omtales med megen anerkendelse af disse som en alvorlig, men ikke stræng mand. I Trondhjem var skolen i en dårlig forfatning, da han kom, men han bragte den snart op. Med stor nidkærhed og dygtighed, men ikke uden modstand og vanskeligheder arbejdede han i sit rektorembede til 12. februar 1833, da han tog afsked. Ytringer i hans breve tyder på, at han en stor del af sin embedstid led af længsel efter Danmark, næringssorg og savn af hjælpemidler til studier. En oversættelse af Epiktet (1781) og nogle skoleprogrammer har man fra hans hånd.

Han var sønn av Peder Rasmussen Boye (1717–1793) og Maren Nielsdatter Kjær (1723–1810). Faren var søman som i 1754 fikk borgerskap i København og startet med lerretsutsalg. Broren Johannes Boye (1756–1830) ble filosof og far til forfatteren Adolph Boye (1784–1851). Fra sitt første ægteskab med sorenskriverens datter Dorothea Sophie Styhr (1753–1798) ble Engelbreth far til presten Peter Christian Boye (1790–1880), salmedikteren Casper Johannes Boye (1791–1853) og skolemannen Mathias Andreas Boye (1796–1872). Disse tre gikk ut av katedralskolen i Engelbreths rektorperiode. Et halvt år etter Dorotheas død giftet han seg med søstera, ho Maren Christine Styhr (1761–1799) som dør etter ett år (barselseng). Den tredje kona fra 1801 er fogdens datter Anna Dorothea Barth (1772–1850).

Kilder 

 

Skolefolk fra Norge
Danskere i 1700-tallet
Nordmænd i 1800-tallet
Personer fra København
Nordmænd i 1700-tallet
Morten Andersen (billedkunstner)

Morten Andersen (født 1976 i Aalborg) er en autodidakt dansk samtidskunstner, som arbejder i Berlin. Morten Andersen har uddannet sig gennem studierejser til Vietnam, Kina, Frankrig, Spanien, Egypten og USA. Hans udtryk har udviklet sig gennem graffiti til en helt egen stil ”geometrisk ekspressionisme” med minder fra kubismen og futurismen. Morten Andersen står derfor som en repræsentant for den nye ”urban art”. Han arbejder med sprøjtemaling, markører og akrylfarver.

Morten Andersen er blevet fremhævet af det franske "Graffiti Art Magazine" som en af de hundrede samtidskunstnere, man skal være opmærksom på. Det har tidsskriftet understreget med en seks siders artikel i deres tre-års jubilæumsudgave i 2011. I februar 2013 har Ålborg kommune tildelt Morten Andersen titlen som Ålborgs Bedste for han indsats som bildende kunstner.

Udstillinger 

2014
 Masterpieces, Galerie Wolfsen, Ålborg, juni-juli

2013
 Scope Miami Beach, C.A.V.E. Gallery (Venice, CA, USA)
 Geometry by Chance, Mirus Gallery, San Francisco
 Liebkranz Galerie, Berlin, 1. Marts - 13. April 2013
 Pieces of the Sky, Galerie Wolfsen, Ålborg;
 Art Herning
 Urban Brains, Galerie Celal, Paris

2012
 "High On Lowbrow", Galerie Wolfsen, Ålborg;
 Believe the Hype, Galerie Wolfsen, Aalborg, Denmark;
 Urban Art EFX, Amsterdam;
 ArtYou, Basel, Switzerland;
 Art Copenhagen, Copenhagen;
 I.D Gallery, Abu Dhabi.
 STROKE URBAN ART FAIR, Berlin;
 FUTURISM 2.0, London
2011:
 Rudimentary Perfection, Glasgow;
 Where The Neon Roam, Tom Franke Galleri, Denmark;
 Crossroads, Art-On Gallery, Istanbul;
 1 Underdog Gallery, London;
 Public Provocation 3, Carhartt Gallery, Weil Am Rhein, Germany;
 Elevated, Looking Down From A Distance, Galerie Itinerrance, Paris;
 Hell Hounds From The North, Pretty Portal Gallery, Düsseldorf.
2010:
 I See Colors Like You Hear Jet Planes, I.D Gallery, Berlin;
 Stroke 3, I.D Gallery, Berlin;
 MINI Countryman Open Air, Mudchute Park and Farm, London;
 Postland, Compound Gallery, Portland, USA;
 Stroke 2, I.D Gallery, Munich;
 Art Basel, Art Whino Gallery, Miami;
 We´ve Been Out There!, Gallery Jenzen, Aalborg, Denmark;
 Kunst – NU, Kunsthal NORD, Aalborg, Denmark.
2009:
 Intoxicated Demons, Gallery Jenzen, Aalborg, Denmark;
 Kunst im Tresor, München;
 Absolut Goes Art, Volkerkünde Museum, München;
 Die Post Ist Da!, I.D Gallery, Berlin;
 Royal Flush, Atticus Gallery, Barcelona.

Eksterne links

Andre kilder 
 Morten Andersens homepage/blog 
 250X110 | vol.3 | MORTEN ANDERSEN (Video, et billede bliver til)
 Grafiti Art Magazine, April 2012

Personer fra Aalborg
Billedkunstnere fra Danmark
Danskere i 2000-tallet
Johan Burchard von Münnich

Johan Burchard von Münnich (6. januar 1728 i Elsfleth i Grevskabet Oldenburg – 25. februar 1815) var en dansk officer.

Han var søn af «Oberteichaufseher» Johann Rudolph von Münnich. Ved farbroderens, den russiske feltmarskal Burchard Christoph von Münnichs, hjælp begyndte Münnich at studere, men da onkelen var faldet i unåde, svigtede hjælpen, og Münnich. blev nødt til 1748 at indtræde som underofficer i Jyske Infanteriregiment, Han blev 1750 sekondløjtnant i Dronningens Livregiment, var flere år på hverving, udnævntes 1759 til premierløjtnant og 1765 til kaptajn imod at betale sin formands og en afdød oberstløjtnants gæld til Krigshospitalskassen samt at udrede en pension. Münnich blev major 1782, oberstløjtnant 1791, oberst 1802, generalmajor samt chef for Oldenborgske Infanteriregiment 1804 og generalløjtnant 1814. I 1805 og 1806 deltog han i troppesamlingerne i Holsten. I 1813 var han kommandant i Rendsborg, og som sådan optrådte han trods sine 85 år med stor kraft og energi, da han 2. december fik Frederik af Hessens ordre til at sætte fæstningen i forsvarsstand. Da Auxiliærkorpset efter den glimrende kamp ved Sehested (10. december) var rykket ind i fæstningen, trådte Münnich tilbage som brigadechef. Død 25. februar 1815.

Gift 1761 med Sophie Frederikke Abercron (25. februar 1742 - 10. november 1775). Hans søn Carl Ditlev Andreas Münnich (1773-1845) og dennes søn Rudolph Leopold Münnich (1802-1881) var begge officerer og forfattere; sidstnævnte deltog med hæder i Treårskrigen og mistede et ben ved Isted.

Kilder 

 
 Johan Daniel Timotheus Manthey, Ridderes Levnetsløb 1809-17.

Generalløjtnanter fra Danmark
Personer i Napoleonskrigene fra Danmark-Norge
Danskere i 1700-tallet
Danskere i 1800-tallet
(153) Hilda

(153) Hilda (også kendt som: 1935 GD) er en asteroide i den ydre del af asteroidebæltet, hvor den kommer tæt på planeten Jupiter hver tredje gang den tager et omløb om Solen. Den belv opdaget den 2. november 1875 af den østrigske astronom Johann Palisa. Asteroiden er opkaldt til minde om Theodor von Oppolzers ældste datter – Hilda, der døde året før. Oppolzer var ligeledes en østrigsk astronom og geodæt, og den første præsident for den Internationale Geodætiske Association.

Med en diameter på 171 km, er den en af de større asteroider. Hilda har en mørk kulstofrig overflade med en albedo på 0,062 og asteroiden er klassificeret som spektralklasse P(Tholen) og X(SMASSII). Den roterer om sin egen akse på 5 timer og 58 minutter.<ref name="jpl_sbdb">[http://ssd.jpl.nasa.gov/sbdb.cgi?sstr=Hilda JPL Small-Body Database Browser: 153 Hilda"]   Hentet 28. feb. 2013.</ref>

 Hilda asteroiderne 
Hilda er navngiver til Hilda-asteroiderne, en gruppe af asteroider der alle har baner i 3:2 resonans med Jupiter. Resonansen med Jupiter skabes ved at asteroiderne i Hilda gruppen har en omløbstid om Solen på ca. 7,9 år mod Jupiters 11,9 år, eller med andre ord de tager tre ture rundt hver gang Jupiter tager to. Det kan lade sig gøre ved en middelafstand til Solen på mellem 3,7 og 4,2 AE. Desuden har de bane-excentriciteter på maks. 0,3 og banehældninger op til 20° fra ekliptikas plan. 

Det helt særlige ved Hilda asteroiderne er at de samlet set, til et vilkårligt tidspunkt, danner en næsten perfekt ligesidet trekant. Dette sker på trods af at hver eneste af dem bevæger sig i helt normale elliptiske baner, men resonansen med Jupiter gør at de hele tiden danner en trekant.

 Kilder 
 Denne artikel bygger for en stor dels vedkommende på materiale fra den engelske og tyske udgave af Wikipedia, data i infoboks er opdateret iht''.

Eksterne henvisninger 
 Skærmbillede der viser 'Hilda-trekanten' EasySky, Hentet 28. feb. 2013.

Hilda asteroider
Theodor Caspari

Carl Theodor Caspari (født 13. februar 1853, død 12. februar 1948) var en norsk digter og adjunkt, søn af Carl Paul Caspari.

Casparis første bog, Polemiske Sonetter, udkom 1880 og var et angreb på det radikale indhold i Ibsens og Bjørnsons digtning. Med årene forlod Caspari den polemiske digtning; i sine klare, naturbeskrivende digte, særlig fra højfjeldet, har han ydet sit bedste. Hans smukkeste digtsamling, Norsk Høifjeld, udkom 1907; den vidner om stærk kærlighed til naturen. I sine mange litterære anmeldelser hylder Caspari væsentlig konservative anskuelser.

Kilder 

 

Digtere fra Norge
Nordmænd i 1800-tallet
Nordmænd i 1900-tallet
Raffaele Casimiri

Raffaele Casimiri (født 3. november 1880 i Gualdo Tadini, død 15. april 1943 i Rom) var en italiensk komponist.

Casimiri var fra 1911 leder af det Sixtinske Kapel, skrev kirkemusik og nogle verdslige kor, men har navnlig ry som kordirigent og fornyer af gammel italiensk kirkemusik; han udgav blandt andet Tresore delle melodie religiose populari dei seculi XV e XVI. Giovanni Pierluigi da Palestrina (1918), Orlando di Lasso (1920) og Ercole Bernabei (1920).

Kilder 

 

Komponister fra Italien
Kirkemusikkomponister
Dirigenter fra Italien
Musikforskere fra Italien
Liste over generation VI-Pokémon

Den sjette generation (generation VI) af Pokémon-franchisen introducerede 72 fiktive arter i de japanske Nintendo DS-spil Pokémon X og Y fra 2013. Nogle Pokémon fra denne generation var tidligere blevet introduceret i TV-serien, inden spillene var udkommet. Denne generation havde det største, grafiske spring, da serien gik fra at benytte todimensionelle sprites til tredimensionelle modeller. En ny type (Fe-typen) blev introduceret for første gang siden Pokémon Gold og Silver i 1999, hvilket betød, at der nu var 18 typer i det hele. Der blev lagt større vægt på at gøre Pokémon-arterne mere unikke og svarende til den kultur og det dyreliv, som der findes i Frankrig, som den nye region var baseret på.

Alle de nye Pokémon blev skabt af et hold på cirka 20 designere anført af Ken Sugimori og Hironobu Yoshida. For første gang i franchisens historie blev generationens legendariske Pokémo—mere præcist Xerneas og Yveltal—ikke designet af Sugimori alene; han bed om hjælp fra Atsuko Nishida, for at komme videre med deres design.

Den følgende liste beskriver de 72 Pokémon fra generation VI i samme rækkefølge som spillets National Pokédex. Den første Pokémon, Chespin, er nummer 650 og den sidste, Volcanion, er nummer 721. Alternative former, som ændrer Pokémonernes type samt Megaudviklinger er inkluderet.

Liste over Pokémon

Megaudviklinger

Primal-former

Referencer 

Pokémon
Figurer fra Pokémon
Olieraffinaderiet i Fredericia

Olieraffinaderiet i Fredericia er et olieraffinaderi beliggende ved Fredericia. På raffinaderiet, der tidligere tilhørte Dansk Shell, nu Crossbridge Energy A/S, produceres flydende gas, jetbrændstof, benzin, dieselolie, fyringsolie og fuelolie.

Shell Raffinaderiet blev opført i perioden 1963 til 1966 og indviet den 19. august 1966. Ved Fredericia Havn blev der bygget et havneanlæg og et system med fire rørledninger, hver på 7 km længde, transporterer råolien mellem havnen og raffinaderiet. I 1984 blev en 320 km lang rørledning til oliefelterne i Nordsøen indviet.

Anlægget producerer 10.000 tons brændstof i døgnet (en tredjedel af Danmarks behov) og eksporterer omtrent samme mængde. Processerne afgiver også en del overskudsvarme, hvilket sendes ud til en fjerdedel af områdets varmeforbrugere.

Det skønnes at havneanlæggets pga. gennemtæring har udledt 150.000 liter olie til jorden under anlægget i 1970'erne og 80'erne.

I 2016 indgik Shell en aftale om at sælge Dansk Shell, herunder raffinaderiet i Fredericia, til firmaet Dansk Olieselskab. I januar 2018 meddelte Shell imidlertid, at salget var aflyst.

Den 25. januar 2021 blev det offentliggjort at der er indgået en salgsaftale for A/S Dansk Shell med amerikanske-baserede Postlane Partners.

Raffinaderiet bruger naturgas og egenproduceret gas i processerne, og 35 tons brint dagligt.

Et mindre anlæg bygges for at omdanne biomasse til råolie.

Eksterne henvisninger 
 Crossbridge hjemmeside

Noter 

Virksomheder i Fredericia
Bygninger, konstruktioner og anlæg i Fredericia
Raffinaderiet i Fredericia
Etableret i 1966
Olieselskaber i Danmark
Varmeselskaber i Danmark
Landsoldaten

Landsoldaten (egentligt Den tapre Landsoldat) er et monument i Fredericia. Den består af en støbt 3,75 m høj bronzestatue på et 2,5 m højt granitfodstykke, flankeret af  6 stk. 168 pd. morterer også i bronze. 2 af dem er krigsbytte fra 1849. På støtten er der indskrevet 6. juli 1849.

Monumentet blev rejst til minde for landsoldaterne ved 1. slesvigske krig. Den er skabt af Herman Wilhelm Bissen og rejst i 1858. Landsoldaten er det første monument i verden for den menige soldat.

Eksterne henvisninger og kilder 

Monumenter i Danmark
Bygninger, konstruktioner og anlæg i Fredericia
Fredede bygninger, konstruktioner og anlæg i Fredericia Kommune
Skulpturer i Danmark
Kristin Eide

Kristin Eide er en norsk håndboldspiller. Hun spillede 33 kampe og scorede 36 mål for Norges håndboldlandshold mellem 1984 og 1989. Hun vandt en bronzemedalje under VM 1986.

Kilder 

Håndboldspillere fra Norge
Prinsens Port

Prinsens Port er en byport i Fredericia. 

Oprindeligt var det hovedporten ud og ind af byen og den stammer fra omkring 1660. Dengang var den dog bygget af træ og var derfor allerede faldefærdig i 1709. En midlertidig fornyelse kunne ikke redde porten og man opførte derfor en grundmuret port i 1748 og det er den der stadig findes i dag. Indenfor volden ved Prinsens Port er en bygning til hovedvagten, en fredet bygning. den er opført som vagt- og stokhus i forbindelse med voldanlægget i 1735.  Senere brugt som militært sygehus, arrest og vagtbygning. 

Omkring 1900 stod det klart at porten blev en alvorlig flaskehals i forhold til trafikken ud og ind af byen. Man opførte derfor i 1924 tæt derved Danmarks Port.

Referencer 
 dendigitalebyport.dk

Bygninger, konstruktioner og anlæg i Fredericia
Byporte i Danmark
Fredede bygninger, konstruktioner og anlæg i Fredericia Kommune
Danmarks Port

Danmarks Port er en byport i Fredericia, der giver adgang igennem volden. Den blev opført i 1924 som aflastning for den trange Prinsens Port fra 1753. Den er tegnet af Oscar Gundlach-Pedersen i nyklassicistisk stil.

Kilde 
 wikimapia.org

Bygninger, konstruktioner og anlæg i Fredericia
Byporte i Danmark
Etableret i 1924
Rune Erland

Rune Erland (født 25. august 1968) er en norsk håndboldspiller. Han spillede 129 kampe og scorede 479 mål for Norges håndboldlandshold mellem 1987 og 1997. Han deltog også under VM 1993 hvor holdet kom på en 13.-plads.

Kilder 

Håndboldspillere fra Norge
Annette Tveter

Annette Tveter (født 1974) er en norsk håndboldspiller. Hun spillede 11 kampe og scorede 8 mål for Norges håndboldlandshold i 1997. Hun vandt en sølvmedalje under VM 1997.

Kilder 

Håndboldspillere fra Norge
Krudttårnet (Fredericia)

Krudttårnet i Fredericia er byens ældste militære bygning. Den er opført i 1675 og står på Østervold, en del af Fredericia Vold, tæt ved Lillebælt. Den blev brugt som opbevaringssted for ammunition. Krudttårnet er tegnet af Gottfried Hoffmann.

Kilde 
 fredericia.dk 

Bygninger, konstruktioner og anlæg i Fredericia
Etableret i 1675
Tårne i Danmark
Fredede bygninger, konstruktioner og anlæg i Fredericia Kommune
Kopra

Kopra er det tørrede kød fra kokosnødder. Kopra bruges til produktion af margarine, kokosolie og sæbe, og er en vigtig eksportvare for mange lande, specielt omkring Stillehavet.

Eksterne kilder og henvisninger
Om kokosnøtter hos sydhav.no

Fødevarer
Naturmaterialer
Alléskolen (Fredericia)

Alléskolen er en folkeskole i Fredericia. Skolen har ca. 450 elever fra børnehaveklasse til 10. klasse. Skolen er opført i flere etaper, med den første åbning i 1971. Skoleleder er Jan Thorkild Voss.

Bygninger, konstruktioner og anlæg i Fredericia
Etableret i 1971
Folkeskoler i Fredericia Kommune
Uddannelse i Fredericia
Autentisk menneske

Autentisk menneske er et begreb indenfor neurolingvistisk programmering og personlig udviklings psykologi, der bestå i at være et troværdig og sand mod sin indre personlige integritet. Da det menes at vi ikke er det naturligt, da vi fra barns ben af har fået normer og værdisæt,  der begrænser vores indre væsen. For at blive et Autentisk menneske kræver det en masse vilje og en evne til stor selverkendelse og selvindsigt samt en stor personlig indsats.

De 4 vigtige punkter ved et autentisk menneske 
 Tager ansvar for egne handlinger og meninger og tager ved lære af egne fejl
 Er bevidst om det man siger og gør samt de situationer som man sætter sig selv i
 Er åben og bevidst om egne værdier som selv efterleves
 Man er et gensidigt menneske

Når du er autentisk så tager du udgangspunkt i den person du er, og ikke hvad du tror, at andre forventer af dig, du er bevidst troværdig og ægte og står ved dine følelser, dine handlinger og det der rører sig inde i dig kommer til udtryk.

Kilder
"7 gode vaner" af Stephen R. Covey
Preben Bertelsen: http://psy.au.dk/fileadmin/Psykologi/Forskning/Preben_Bertelsen/autenticitet.pdf

Psykologi
Liste over generation II-Pokémon

Den anden generation (generation II) af Pokémon-franchisen introducerede 100 fiktive arter i de japanske Game Boy Color-spil Pokémon Gold og Silver fra 1999. Nogle Pokémon fra denne generation, så som Togepi og Ho-Oh, var tidligere blevet introduceret i TV-serien, inden spillene var udkommet. To ny typer (Mørke og Stål) blev introduceret i spillet, hvilket betød, at der nu var 17 typer i det hele.
ho-
Den følgende liste beskriver de 100 Pokémon fra generation II i samme rækkefølge som spillets National Pokédex. Den første Pokémon, Chikorita, er nummer 152 og den sidste, Celebi, er nummer 251. Alternative former, som ændrer Pokémonernes type er inkluderet. Megaudviklinger og regionalle former er på siden for den generation, som de blev introduceret i.

Liste over Pokémon

Referencer 

Pokémon
Figurer fra Pokémon
Kirstinebjergskolen

Kirstinebjergskolen er en distriktsfolkeskole i Fredericia. Skolen har i alt ca. 1800 elever fra børnehaveklasse til 9. klasse. Afdeling Indre Ringvej rummer ca. 500 elever, 0. - 6. klasse.

Skolen blev stiftet i 2013 som en sammenlægning af Bøgeskov Skole, Egumvejens Skole, Treldevejens Skole og Skansevejens Skole.

Referencer 

Bygninger, konstruktioner og anlæg i Fredericia
Etableret i 2013
Folkeskoler i Fredericia Kommune
Uddannelse i Fredericia
Købmagergades Skole

Købmagergades Skole er en folkeskole i Fredericia. Skolen er indviet i 1900 og var blandt de første i landet til at have en international linje. Skolen blev løbende udvidet flere gange og havde ca. 380 elever på alle klassetrin. Dog blev skolen lukket ned d. 28. juni 2013, da politikerne vedtog året inden at tre kommunale skoler skulle lukkes og der skulle laves distriktskoler i stedet for. Mange Fredericianere samt Socialdemokraterne og SF var imod lukningen af Købmagergades Skole, bl.a. fordi skolen har en lang historie, var en af de første danske skoler til at have en international linje, og at det var den eneste kommunale skole inden for voldene. 

Bygninger, konstruktioner og anlæg i Fredericia
Etableret i 1900
Folkeskoler i Fredericia Kommune
Uddannelse i Fredericia
Vestcenter

Vestcenter var et indkøbscenter i det vestlige Fredericia. Første del af centret er opført i 1971, indviet i 1972, men blev løbende udbygget, senest i 2011 med ca. 2.100 m². Centret har tidligere indeholdt en SuperBest. Udlejning af lokalerne i centret var igennem flere år svært. 

Den gamle del af Vestcenter blev revet ned i 2014. De sidste udlejer fraflyttede omkring 1. marts 2014. 

Den nye del af centret forbliver, den indeholder følgende butikker: Danske Bank, Ønskebørn og Vestcentrets Apoteksudsalg.

På det tidligere butikscenters område er nu åbnet butikker som ABC Lavpris, Harald Nyborg og Rema 1000.

Indkøbscentre i Danmark
Bygninger, konstruktioner og anlæg i Fredericia
Etableret i 1971
Finn Urdal

Finn Urdal (født 17. februar 1947 i Horten, Vestfold) er en tidligere norsk håndboldspiller som deltog under Sommer-OL 1972.

Han repræsenterede Fredensborg/Ski HK. I 1972 var han en del af Norges håndboldlandshold som kom på en 9.- plads i den olympiske turnering. Han spillede i tre kampe og scorede tre mål.

Kilder 

Håndboldspillere fra Norge
Olympiske håndboldspillere fra Norge
Håndboldspillere ved sommer-OL 1972
Heidi Aassveen Halvorsen

Heidi Aassveen Halvorsen (født 7. januar 1976) er en norsk håndboldmålmand. Hun har spillet 8 kampe for Norges håndboldlandshold og 3 kampe for norges juniorhåndboldlandshold (U/17) . Hun vandt en sølvmedalje under VM i 2001. Hun spillede for den danske klub SK Aarhus Handbold under EHF Women's Cup Winners' Cup 2004–05.

Eksterne henvisninger 

 
 Heidi Aassveen Halvorsen  – Spillerprofil hos European Handball Federation 

Håndboldspillere fra Norge
Université des sciences et technologies du Bénin

Université des sciences et technologies du Bénin (USTB) er et universitet  i Cotonou (Benin) etableret i 1996. Dens grundlægger er professor Frédéric Dohou.

Kilder 

Uddannelsesinstitutioner
Benin
Cotonou
Etableret i 1996
Frédéric Dohou

Frédéric Dohou er en politiker og universitet præsidenter fra Benin. Fra 2003 til 2006 var han flere gange minister under formandskabet af præsident Mathieu Kérékou.
Han er grundlægger af Université des sciences et technologies du Bénin.

Kilder

Eksterne henvisninger 
 

Politikere fra Benin
Personer fra Cotonou
Eddi Gomes

Edigeison "Eddi" Gomes D'Almeida (født 17. november 1988) er en bissau-guineansk professionel fodboldspiller, der spiller for islandske Fimleikafélag Hafnarfjarðar (FH), hvortil han er udlånt fra den kinesiske klub Henan Jianye FC. Hertil kom han fra Esbjerg fB.  Han har dansk, bissau-guineansk og portugisisk statsborgerskab og har spillet på Danmarks OL-landshold og Guinea-Bissaus A-landshold.

Baggrund 
Eddi Gomes er født i Guinea-Bissau, hvorfra hans mor tog ham med til Portugal, da han var fem år, for at forsøge at få et bedre liv. Det var imidlertid ikke nogen succes, og fem år senere fik hans far ham hentet til Danmark, hvor faderen nu boede sammen med en dansk kvinde. Han begyndte at spille fodbold i den lille klub BK Vestia. Han spillede nu nogle år uden den store opmærksomhed, senere i Herlev IF, indtil han som 18-19-årig blev træt af fodbold.

Karriere 
Efter sin fodboldpause vendte Gomes tilbage til Herlev IF, og efter at have haft svært ved bare at komme på andetholdet tog karrieren nu for alvor fart. Gomes blev fast mand på førsteholdet, og efter oprykning hentede HB Køge ham til deres 1. divisionshold i 2013.

Efter et år i Køge fik han i sommeren kontrakt med Esbjerg fB Eddi Gomes, der fik den 21. juli 2014 debut for klubben  i en kamp mod Randers FC. Han gennemførte kun et halvt år af kontrakten, før kinesiske Henan Jianye FC købte ham fri af kontrakten.

I februar 2018 skiftede han til islandske FH Hafnarfjördur på en lejeaftale grundet manglende spilletid i Kina. Aftalen skulle oprindeligt kun gælde frem til sommeren men blev kort efter dens udløb forlænget, da der stadig ikke var plads til ham i Henan Jianye.

Landshold 
Gomes blev udtaget til Danmarks fodboldlandshold til OL 2016 i Rio som en af de tre tilladte født før 1. januar 1993. Han fik debut for Guinea-Bissau i 2017.

Referencer

Eksterne henvisninger 
 Eddi Gomes  på Esbjerg fB
 

Fodboldspillere fra Danmark
Fodboldspillere fra HB Køge
Fodboldspillere fra Esbjerg fB
Deltagere for Danmark ved sommer-OL 2016